
ANUNŢ 
Institutul de Cercetări Avansate Interdisciplinare Constantin Angelescu 
al Academiei Oamenilor de Știință din România organizează concurs pentru ocuparea unor posturi contractuale vacante, astfel:

În cadrul Departamentului Cercetare-Dezvoltare:
· 1 post de cercetător științific gradul II,  în domeniul de specialitate -Inginerie energetică, Cod COR 215145, pe durată nedeterminată;
· 1 post de cercetător științific gradul II, în domeniul  de specialitate -Istorie - studii culturale, Cod COR 263307,   pe durată nedeterminată.
Concursul se desfășoară în trei etape: verificarea eligibilității candidaților, evaluarea dosarelor de concurs pe baza criteriilor stabilite, completându-se Grila de evaluare din Referatul de apreciere privind concursul pentru ocuparea posturilor și interviu.

Pentru înscrierea la concurs candidaţii vor prezenta un dosar de concurs care va conţine următoarele documente:

Dosarul de înscriere trebuie să cuprindă următoarele:

1. Cerere-tip de înscriere semnată și adresată conducerii ICAI prin care se solicită înscrierea la concursul pentru ocuparea postului de CS II, aprobată de conducerea ICAI, cu semnătura și ștampilă (în original);

2. Declarație pe propria răspundere prin care candidatul atestă veridicitatea informațiilor prezente în dosar. 
3. Propunerea de dezvoltare a carierei științifice din punct de vedere al activităților de cercetare științifică, conform specificului ICAI (max. 5 pagini);

4. Curriculum vitae (format EUROPASS) semnat și datat de către candidat, care să cuprindă: 

a) studiile efectuate și diplomele obținute; 
b) experiența profesională și locurile de muncă relevante ocupate anterior; 
c) proiectele de cercetare-dezvoltare și inovare pe care le-a condus ca director de proiect și granturile obținute, dacă este cazul, indicându-se pentru fiecare sursa de finanțare, bugetul proiectului și principalele publicații științifice rezultate; 
d) proiectele de cercetare-dezvoltare în care a fost membru din echipa de cercetare; 
e) premii sau alte elemente de recunoaștere a contribuției științifice; 
f) alte informații relevante pentru domeniu (ex. organizarea de expoziții și/sau participarea în echipe de curatoriat al unor expoziții, organizarea de evenimente culturale etc.);
5. Lista publicațiilor științifice, lucrărilor, articolelor/studiilor selectate de candidat în funcție de relevanță pentru activitatea de cercetare științifică proprie, structurată în funcție de criteriile de evaluare, astfel: 

a) lista a cel mult 10 publicații științifice, cele mai relevante, precum cărți de autor, articole/studii/capitole, volume editate, lucrări; 

b) lista cărților de autor și a volumelor editate și publicate; 

c) lista articolelor/studiilor in extenso, publicate în reviste din fluxul științific internațional principal (indexate în baze de date internaționale recunoscute de către Consiliul Național al Cercetării Științifice - CNCS); 

d) lista altor lucrări și contribuții științifice.

6. Fișă de verificare a îndeplinirii standardelor minimale naționale aprobate prin Ordinul MENCȘ nr. 6129/2016, completate și semnate de către candidat, cu excepția situației reglementate mai jos, la punctul 7;

7. Dovada deținerii gradului profesional de cercetare-dezvoltare corespunzător postului pentru care candidează, fișa de autoevaluare aferentă standardelor minimale în vigoare la momentul susținerii concursului, completată și semnată de către candidat; aceste documente sunt parte din dosarul de concurs al candidaților care dețin gradul profesional de cercetare-dezvoltare de CS II, corespunzător postului pentru care candidează; 

8. Copii legalizate ale actelor doveditoare ale studiilor: (a) diplomei de doctor, (b) diploma de licență (însoțită de foaie matricolă), (c) diplomă de masterat (însoțită de foaie matricolă) și (d) diplomă de bacalaureat;

9. Copia după certificatul de naștere;

10. Copia actului de identitate sau orice alt document care atestă identitatea, potrivit legii;

11. Copia certificatului de căsătorie sau dovada schimbării numelui, după caz;

12. Certificatul medical care să ateste starea de sănătate corespunzătoare îndeplinirii atribuțiilor de serviciu (cf. HG nr. 1336/2022), eliberat de către medicul de familie sau de către unități sanitare abilitate, cu cel mult 3 luni anterior derulării concursului;

13. Declarație de consimțământ pentru prelucrarea datelor cu caracter personal, semnată. 

14. Certificatul de cazier judiciar;

15. Acte doveditoare ale vechimii în muncă și/sau specialitate: copie legalizată a cărții de muncă / raport Reges / adeverințe de vechime în muncă eliberate de instituțiile unde candidatul a fost sau este angajat ;

16. Mapa cu lucrări: 

a) publicațiile științifice sunt depuse în format electronic salvate pe un USB; publicațiile care nu sunt în format electronic se depun în format fizic. 

b) Mapa cu lucrări conține copii sau originale după lucrări și documente relevante care susțin îndeplinirea criteriilor de evaluare conform standardelor minimale necesare și obligatorii din Ordinului MENCȘ nr. 6129/2016.

c) Lucrările care sunt disponibile online trebuie indicate într-un link web funcțional, în Lista de lucrări.

Pentru participarea la concurs candidaţii trebuie să îndeplinească următoarele condiții generale șispecifice: 
A. Condiții generale:
1. Cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

2. Cunoașterea limbii române, scris și vorbit;

3. Vârsta minimă reglementată de prevederile legale;

4. Capacitate deplină de exercițiu;

5. Stare de sănătate corespunzătoare postului pentru care se candidează, atestată pe baza adeverinței medicale eliberate de medicul de familie sau de unitățile sanitare abilitate;

6. Îndeplinirea condițiilor de studii sau alte condiții specifice potrivit cerinței postului scos la concurs;

7. Cazier fără condamnări definitive pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciu, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

8. Pregătire profesională corespunzătoare, dovedită prin diploma de studii superioare de specialitate (în copie legalizată) și diploma de doctor (în copie legalizată).

9. Experiență profesională relevantă în domeniu, evidențiată în Curriculum Vitae și în Propunerea de dezvoltare a carierei științifice.

 B. Condiții specifice:
1. Să fie licențiat și doctor în domeniul pentru care aplică, dosarul concursului urmând să fie analizat de către Comisia de specialitate din cadrul Colegiului Consultativ pentru Cercetare-Dezvoltare și Inovare (CCDDI), Autoritatea Națională pentru Cercetare (ANC), MEC.

2. Să aibă activitate de cercetare-dezvoltare în specialitate (în conformitate cu profilul științific al ICAI) sau în învățământul superior de cel puțin 8 ani și titlul științific de doctor; pentru candidații care provin din afara învățământului superior sau a cercetării științifice, o vechime de 12 ani în profilul postului și titlul științific de doctor. Conform art. 13, alin. (1) al Legii 183/2024, încadrarea pe post corespunzător gradelor profesionale ale personalului din cercetare și dezvoltare se realizează conform principiului meritului profesional, în baza unor standarde minimale specifice.

3. Să îndeplinească standardele minimale stabilite prin Ordinul MENCS nr. 6129/2016.

Tematica și bibliografia pentru domeniul Inginerie energetică
Tematică de Concurs pentru Postul de Cercetător Științific Gradul II (CS II)
Domeniul: Fizică / Inginerie Nucleară – Evaluarea Consecințelor Radiologice, Managementul Urgențelor și Deșeurilor Radioactive

I. Tematică 
1. Evaluarea consecințelor radiologice și modelarea dispersiei atmosferice (Focus Principal)
· Modelarea dispersiei poluanților radioactivi în atmosferă: Modele gausiene (plume/puff) versus modele lagrangiene/euleriene de dispersie mezo-scală și micro-scală. Parametrii de stabilitate atmosferică, efectul clădirilor și depunerea (uscată și umedă).

· Software și sisteme de suport pentru decizii (DSS): Modulul și arhitectura sistemului JRODOS (Real-time On-line Decision Support), utilizarea platformelor CBRNE și a codurilor de analiză rapidă (HotSpot). Calculul dozelor individuale și colective (imersie în nor, inhalare, depunere pe sol, cale digestivă).

· Evaluarea impactului radiologic pentru scenarii critice:
· Accidentul sever la reactoare nucleare de putere clasice și la Reactoare Modulare Mici (SMR) – dinamica inventarului de radionuclizi și a termenului sursă (source term).

· Evenimente cu Dispozitive de Dispersie Radiologică (RDD / "bombe murdare") și explozii nucleare improvizate (IND) – modelarea contaminării urbane și rurale.

· Evaluarea consecințelor radiologice transfrontaliere și modelarea la distanță mare.

· Planificarea și managementul răspunsului la urgență:
· Scalabilitatea și dimensionarea Zonelor de Planificare la Urgență (PAZ, UPZ, EPDZ), cu aplicabilitate la noile tehnologii SMR.

· Măsuri operative de protecție a populației (adăpostire, evacuare, profilaxia cu iod stabil, restricții de consum alimentar) și criterii de intervenție (OIL-uri, doze de referință).

2. Managementul deșeurilor radioactive și al combustibilului nuclear uzat
· Depozitarea definitivă geologică (DDF): Concepte de siguranță pasivă, sistemul barierelor multiple (inginerești și naturale / EBS) și evoluția pe termen lung a depozitelor de adâncime pentru combustibil uzat.
· Evaluarea securității (Safety Case) și analiza de performanță: Fenomene de transport al radionuclizilor în medii geologice gazdă (sare, argilă, granit) și interacțiunea cu apele subterane.
· Clasificarea și acceptarea deșeurilor: Criterii de acceptare la depozitare (Waste Acceptance Criteria - WAC) pentru deșeuri de joasă, medie și înaltă activitate.

3. Remedierea mediului contaminat radioactiv
· Strategii și metodologii AIEA de remediere ambientala: Evaluarea inițială a amplasamentelor contaminate, delimitarea zonelor afectate și analiza de risc pe termen lung.

· Tehnologii de decontaminare: Metodologii fizico-chimice, biologice și tehnici mecanice de reducere a fondului radiologic pe suprafețe extinse.

· Optimizarea radioprotecției în intervenții: Aplicarea principiului ALARA și stabilirea dozelor de referință pentru personalul de intervenție și populația rezidentă în zone remediate.

II. Bibliografie 
Coduri, Manuale Software și Documentație Tehnică:
· JRODOS System Description and Operational Manuals, Karlsruhe Institute of Technology (KIT) / EU EURANOS Project.

· HotSpot Health Physics Codes User's Manual, Lawrence Livermore National Laboratory (LLNL), U.S. Department of Energy.

· CBRNE Hazard Assessment & Atmospheric Dispersion Reference Guides, documentație tehnică pentru evaluarea amenințărilor radiologice și CBRN.

Standarde și Publicații AIEA (International Atomic Energy Agency):
· IAEA Safety Standards Series No. GSR Part 7 (2015): Preparedness and Response for a Nuclear or Radiological Emergency.

· IAEA Safety Guide No. SSG-2 (2019): Deterministic Safety Analysis for Nuclear Power Plants.

· IAEA Safety Standards Series No. SSG-14: Disposal of Radioactive Waste.

· IAEA Safety Reports Series No. 72: Monitoring for Environmental Remediation Projects.

· IAEA Nuclear Energy Series No. NW-T-3.6: Environmental Remediation Approaches for Post-Emergency Situations.

Publicații ICRP (International Commission on Radiological Protection):
· ICRP Publication 103 (2007): The 2007 Recommendations of the International Commission on Radiological Protection.

· ICRP Publication 146 (2020): Radiological Protection in Surface and Near-Surface Emergency Preparedness and Response.

Cadru Reglementar Național și Legislație:
· Legea nr. 111/1996 privind desfășurarea în siguranță, reglementarea, autorizarea și controlul activităților nucleare (republicată, cu modificările și completările ulterioare).

· Normele CNCAN privind pregătirea și răspunsul la urgențe nucleare sau radiologice (NSR-10) și normele privind depozitarea definitivă a deșeurilor radioactive și a combustibilului ars.

Tematica și bibliografia pentru domeniul Istorie studii culturale
1. Ghinoiu, Ion, Obiceiuri populare de peste, Dicționar, Editura Fundației Culturale Române, București. 1997.

2. Gorovei, Artur, Credinți și superstiții ale poporului român, Librăriile SOCEC & Comp, București, 1915.
3. Iagăr, Elena, Troița în spațiul comunitar. Artefact ritual decorativ, Editura Pro Universitaria, București, 2023.
4. Iagăr, Elena; Tița-Nicolescu, Ion, Ion Rodoș – Alegorii, Editura Pro Universitaria, București, 2021. 

5. Ispas, Sabina, Rosturi și moravuri de odinioară, Editura Etnologică, București, 2012.
6. Knapp, Robert Zorii creștinismului. Oameni și zei în vremea magiei și miracolelor, Editura Humanitas, București, 2024.
7. Paul Petrescu, Georgeta Stoica, Arta Populară Românească, Eitura meridiane, București, 1981.
8. Stăniloaie, Dumitru, Teologia dogmatică ortodoxă, vol. I, Editura Institutului Biblic și de Misiune Română, București, 2010.

9. Stăniloaie, Dumitru, Teologia dogmatică ortodoxă, vol. II, Editura Institutului Biblic și de Misiune Română, București, 2010.

10. Stăniloaie, Dumitru, Teologia dogmatică ortodoxă, vol. III, Editura Institutului Biblic și de Misiune Română, București, 2010.
11. Tița-Nicolescu, Ion, Argeșul și Mușcelul văzute de călători străini și prin documente autohtone (sec. XVI – XVIII) – istorie și folclor, Editura Lumen, Iași, 2023.

12. Tița-Nicolescu, Ion, Tradiții populare și dogmă creștină, Scurtă incursiune în sincretismul religios românesc, lunile mai și iunie, Editura Etnologică, București, 2024.

13. Văduva, Ofelia, Pași spre sacru. Din etnologia alimentației românești, Editura Etnologică, București, 2011.
14. Valer Butură, Etnografia popotului român, Editura Dacia, București, 1978. 
15. Vlachos, Hierotheos, Arhim., Predici la marile sărbători, Editura Cartea Ortodoxă, Galați, 2004.
 Tematica de concurs
Definirea, conservarea și valorificarea patrimoniului cultural material și imaterial; analiza culturii vizuale și a culturii de masă în secolele XIX-XXI.
- Metodologia cercetării prin istorie orală, utilizarea documentelor ego-istorice (jurnale, memorii), a presei și a arhivelor digitale.

- Teorii ale identității culturale, construcția alterității și dinamica culturală

- Construcția imaginii externe a statelor prin cultură, artă, literatură și patrimoniu; expozițiile universale ca spații de afirmare identitară și diplomatică.

- Relația dintre cultură și politică externă; conceptul de soft power (putere blândă); diplomația publică vs. diplomația culturală; brandingul de țară în perspectivă istorică.

Calendarul concursului

	Nr. crt.
	Denumirea activității
	Termen limită

(data și ora)

	1
	Inscrierea la concurs 
	14.09.2026, ora 16,00

	2
	verificarea eligibilității candidaților
	15.09.2026, ora 10,00

	3
	evaluarea dosarelor de concurs pe baza criteriilor stabilite
	16.09.2026, ora 10,00

	4
	Interviu
	17.09.2026, ora 10,00

	5
	Afișarea rezultatelor
	18.09.2026, ora 16,00

	6
	Depunerea contestațiilor
	21.09.2026, ora, 16,00

	7
	Soluționarea contestațiilor și afișarea rezultatelor finale
	22.09.2026, ora 16,00

	8
	Aprobarea rezultatelor concursului de către Consiliul științific și afișarea rezultatelor finale
	23.09.2026, ora 11,00


Dosarele de concurs se depun la sediul Institutului de Cercetări Avansate Interdisciplinare Constantin Angelescu situat în Bucureşti, Strada Ilfov nr. 3, Sector 5, București, până la data de 14.09.2026, ora  16,00.
Persoana de contact: Maria Botezatu tel. 021/314.74.91.

